b'\n_START_ARTICLE_\nRobert Sean Leonard\n_START_SECTION_\n\xc5\xbdivotopis\n_START_PARAGRAPH_\nRobert Lawrence Leonard ro\xc4\x91en je 28. velja\xc4\x8de 1969. u Jersey Cityju. Odrastao je u Ridgewoodu gdje je i poha\xc4\x91ao srednju \xc5\xa1kolu prije nego je studirao na sveu\xc4\x8dili\xc5\xa1tima Fordham i Columbia. Zbog \xc4\x8dinjenice da postoji jo\xc5\xa1 jedan glumac s istim imenom, Leonard je uzeo bratovo ime Sean kao svoje srednje ime na \xc4\x8dlanskoj iskaznici Ceha filmskih glumaca._NEWLINE_Leonard je tri puta nominiran za nagradu Tony (1993., 2001. i 2003.), a te 2001. je i dobio nagradu (Najbolji glumac u predstavi) za svoju ulogu A.E. Housmanu u predstavi Izum ljubavi Toma Stopparda. Godine 1988. je tako\xc4\x91er igrao Romea u drami Rome i Julija u produkciji Riverside Shakespeare Companyja. _NEWLINE_Leonard trenutno igra dr. Jamesa Wilsona, onkologa i \xc5\xa1efa odjela, u FOX-ovoj seriji Dr. House._NEWLINE_Leonard je dobar prijatelj s kolegom iz serije Dr. House, Hughom Laurieom kao i sa Ethanom Hawkeom, prijateljem iz djetinjstva i kolegom iz filma Dru\xc5\xa1tvo mrtvih pjesnika. O\xc5\xbeenjen je s jaha\xc4\x8dicom Gabriellom Salick s kojom ima jedno dijete.'